(क) क्या महाराष्ट्र विधान सभा द्वारा बड़ी संख्या में पारित विधेयकों को राष्ट्रपति की स्वीकृति दिया जाना बाकी है; और

(ख) यदि हां, तो इन विधेयकों का ब्यौरा क्या है और इन्हें स्वीकृति दिए जाने में विलम्ब के क्या कारण हैं?

गृह मंत्रालय में राज्य मंत्री **(श्री मुल्लापल्ली रामचन्द्रन)**

**(क) : जी, हां।**

**(ख): महाराष्ट्र राज्य विधानों की सूची अनुलग्नक में दी गई हैं। राज्य विधानों की जांच केन्द्रीय मंत्रालयों/विभागों के साथ परामर्श करके तीन दृष्टिकोणों से की जाती है अर्थात (i) केन्द्रीय कानूनों के साथ प्रतिकूलता (ii) राष्ट्रीय अथवा केन्द्रीय नीति से उनका विचलन और (iii)विधिक एवं सांविधानिक वैधानिकता जब कभी आवश्यक होता है तो राज्य सरकारों को उपर्युक्त को ध्यान में रखते हुए ऐसे विधानों के प्रावधानों को आशोधित/संशोधित करने की सलाह दी जाती है। शीघ्रातिशीघ्र किसी निर्णय पर पहुंचने के लिए राज्य सरकारों और भारत सरकार के मंत्रालयों/विभागों के साथ विचार-विमर्श भी किया जाता है। इसलिए इस परिप्रेक्ष्य में कोई समय-सीमा निश्चित नहीं की जा सकती है।**

**अनुलग्नक**

**दिनांक 25.04.2012 के राज्य सभा अतारांकित प्रश्न संख्या 2275 के भाग (ख) के उत्तर में**

|  |  |  |
| --- | --- | --- |
| **क्रम संख्या** | **गृह मंत्रालय में प्राप्त होने की तारीख** | **विधान का नाम** |
| **1.** | **01.12.1996** | **महाराष्ट्र पशुधन संरक्षण (संशोधन) विधेयक, 1995** |
| **2.** | **02.01.2007** | **दण्ड प्रक्रिया संहिता (महाराष्ट्र संशोधन) विधेयक, 2006** |
| **3.** | **05.01.2012** | **अनाथालय एवं अन्य धर्मार्थ गृह (पर्यवेक्षण एवं नियंत्रण), अक्षम व्यक्ति (समान अवसर, अधिकार संरक्षण एवं पूर्ण सहभागिता) और भवन एवं अन्य निर्माण कामगार (रोजगार का विनियमन तथा सेवा शर्तें) महाराष्ट्र संशोधन) विधेयक, 2009** |
| **4.** | **12.05.2010** | **महाराष्ट्र धन-शोधन –उधारी (विनियमन) विधेयक, 2010** |
| **5.** | **17.05.2010** | **बम्बई प्राथमिक शिक्षा (संशोधन), विधेयक, 2009** |
| **6.** | **27.12.2010** | **मोटर वाहन (महाराष्ट्र संशोधन) विधेयक, 2009** |
| **7.** | **31.12.2010** | **मुम्बई नगर निगम, बम्बई प्रान्तीय नगर निगम, नागपुर शहर निगम, बम्बई पुलिस और महाराष्ट्र नगर पालिका परिषद, नगर पंचायतें एवं औद्योगिक टाउनशिप ( संशोधन) विधेयक, 2009** |
| **8.** | **04.08.2011** | **पंजीकरण (महाराष्ट्र संशोधन) विधेयक, 2010** |
| **9.** | **12.05.2011** | **महाराष्ट्र मलिनबस्ती क्षेत्र (सुधार, सफाई एवं पुनर्विकास) (संशोधन) विधेयक, 2011** |
| **10.** | **26.08.2011** | **महाराष्ट्र शैक्षणिक संस्थाएं (शुल्क का विनियमन) विधेयक, 2011** |
| **11.** | **07.09.2011** | **महाराष्ट्र सहकारी समिति (द्वितीय संशोधन) विधेयक, 2011** |
| **12.** | **10.01.2012** | **बम्बई किरायेदार एवं कृषिभूमि, हैदराबाद किराएदारी एवं कृषि भूमि तथा बम्बई किरायेदारी एवं कृषिभूमि (विदर्भ) (संशोधन) विधेयक, 2011** |
| **13.** | **08.02.2012** | **बम्बई दूकानें एवं अवस्थापनाएं (संशोधन) विधेयक, 2011** |
| **14.** | **08.02.2012** | **महाराष्ट्र क्षेत्रीय एवं नगरी आयोजना (संशोधन) विधेयक, 2011** |